
Հարգելի՛ փրկարարներ,
Սրտանց շնորհավորում եմ ձեզ` Փրկարարի օրվա առթիվ։
Փրկարարի մասնագիտությունը մեծ պատասխանատվություն,, անձնվիրություն և մարդկային կյանքերի նկատմամբ անսահման նվիրվածություն է պահանջում։ Յուրաքանչյուր կանչի հետևում մարդկանց անվտանգությունն ու կյանքն են, իսկ ձեր մասնագիտական պատրաստվածությունն ու արագ արձագանքը հաճախ վճռորոշ նշանակություն են ունենում ամենադժվար իրավիճակներում։
Առանձնահատուկ շնորհավորում և երախտագիտություն եմ հայտնում Թալին համայնքի կամավորական հրշեջ-փրկարարական հենակետի և Արագածոտնի մարզային փրկարարական վարչության Թալինի հրշեջ-փրկարարական ջոկատի բոլոր փրկարարներին՝ համայնքի բնակիչների անվտանգությունն ու պաշտպանությունն ապահովելու, դժվարին իրավիճակներում առաջինը օգնության հասնելու և իրենց ծառայությունը բարձր պատասխանատվությամբ իրականացնելու համար։
Մաղթում եմ ձեզ անվտանգ ծառայություն, թող յուրաքանչյուր հերթապահություն ավարտվի բարեհաջող:
Շնորհավո՛ր Փրկարարի օր։
Պատիվ և շնորհակալություն ձեր ծառայությանը։

Սիրով և լավագույն մաղթանքներով՝
Թալին համայնքի ղեկավար՝ Տավրոս Սափեյան
